10 moorde binne 5 dae in Welkom | Maroela Media
10 moorde binne 5 dae in Welkom
Tien mense is sedert Vrydag in afsonderlike voorvalle in Welkom in die Vrystaat vermoor.
Ao. Malebo Khosana, provinsiale polisiewoordvoerder, het Woensdag gesê die polisie ondersoek sake van moord, poging tot moord en brandstigting.
Die volgende voorvalle het in Bronville plaasgevind:
'n 24-jarige man het 'n aanval oorleef waar hy met pangas gekap en met messe gesteek is nadat hy glo Vrydag lukraak begin skiet het. "Gelukkig is niemand tydens die skietery gewond nie," het Khosana gesê. "'n Groep inwoners het gewag totdat hy al die rondes in sy pistool gevuur het, waarna hulle op hom toegesak het." Hy is in 'n ernstige toestand met veelvoudige wonde na 'n hospitaal geneem.
Dieselfde aand het van die inwoners ook 'n 22-jarige man aangeval wat glo by 'n moord betrokke was. Hy is ook met pangas aangeval en gesteek. Hy is dood in 'n huis waarheen hy gevlug het.
'n 18-jarige man het Sondag glo 'n 22-jarige man tydens 'n stryery met 'n mes doodgesteek terwyl hulle alkohol gedrink het.
'n Groep mense het Sondag die huis van 'n 31-jarige man betree en hom met messe doodgesteek. Die rede vir dié aanval is nie bekend nie.
'n Groep van ongeveer 20 mense is Maandag na 'n 24-jarige man se plakkershuis waar hulle hom vermoor en sy huis aan die brand gesteek het.
'n 30-jarige man is Maandag in 'n soortgelyke voorval in 'n ander gebied vermoor.
Die liggaam van 'n 24-jarige man wat geskiet is, is Dinsdag opgespoor.
Die volgende voorvalle het in Thabong plaasgevind:
Die liggaam van 'n 25-jarige man is Vrydag met veelvoudige steekwonde gevind.
Die liggaam van 'n 25-jarige man is Saterdag opgespoor. Hy is geskiet. "'n Verdagte is in verband met die voorval in hegtenis geneem en het Maandag in die Welkom-landdroshof verskyn."
Nóg 'n man se liggaam is Saterdag met steekwonde aangetref. Die 24-jarige slagoffer het glo naby 'n kroeg in 'n motor gesit en wag, toe 'n ander man hom nader en die sleutels uit die aansluiter gegryp het. "Die slagoffer het hom agtervolg om die sleutels terug te kry. Die man wat die sleutels gevat het, het 'n mes uitgepluk en hom in sy nek en kop gesteek." 'n 21-jarige verdagte is in verband met dié moord in hegtenis geneem.
'n 32-jarige man is Sondag tydens 'n stryery met twee onbekende mans by 'n kroeg in die gebied vermoor.
Pensioenaris skiet man wat vrou se beursie steel
barbare ! tipies !
Maak dit enigsins saak? Is die een kleur lewe meer werd as die ander?
Beloftes is gemaak van werk en behuising ens. Dis nie nagekom nie. Die gevolg: te veel werkloses wat geen hoop het en die frustrasies agv daarvan loop hoog en ly tot die tipe van ding. Lê dit maar weer voor die ANC se deur.